

KLASA: 342-01/23-01/3

URBROJ: 2170-30-24-7

Omišalj, 29. siječnja 2024. godine

**PREDMET: Nacrt izmjena i dopune Plana upravljanja pomorskim dobrom na području općine Omišalj za razdoblje od 2024-2028. godine**

* **Savjetovanje sa zainteresiranom javnošću**

Temeljem Zakona o pomorskom dobru i morskim lukama (Narodne novine broj 83/2023 – dalje u tekstu: Zakon), Općinska načelnica Općine Omišalj dužna je najkasnije do 1. rujna tekuće godine izraditi Prijedlog plana upravljanja pomorskim dobrom za iduće razdoblje od pet godina. Također, u članku 71. Zakona stoji da je JLS do 1. veljače tekuće godine dužna objaviti javni natječaj za dodjelu dozvola na pomorskom dobru.

Obzirom da nadležno Ministarstvo mora, prometa i infrastrukture, nije donijelo sve potrebne pravilnike i uredbe kojim bi se stvorili preduvjeti za pravovremeno donošenje Plana upravljanja pomorskim dobrom i objave javnog natječaja, već su se nacrti Planova JLS-a pripremali u tijeku e-savjetovanja kojim su se neke odredbe i naknadno izmijenile, potrebno je Plan upravljanja uskladiti s novim odredbama kako bi se u skladu s istima mogao raspisati javni natječaj. Primjerice, rok za donošenje odluka o odabiru najpovoljnijih ponuditelja temeljem provedenog javnog natječaja, promijenio se nakon provedenog e-savjetovanja Pravilnika o sadržaju plana upravljanja pomorskim dobrom na rok od 30 dana od dana isteka roka za dostavu ponuda (u okviru e-savjetovanja je propisan rok bio 30 dana od dana raspisivanja javnog natječaja).

Također, nova Uredba o vrstama djelatnosti i minimalnim naknadama za dodjelu dozvola na pomorskom dobru, neće stupiti na snagu pravovremeno do trenutka raspisivanja javnog natječaja, stoga se cijene u izmjenama i dopunama Plana upravljanja pomorskim dobrom izostavljaju i stavlja napomena da će se uskladiti u trenu stupanja na snagu Uredbe.

Kako bi Općina Omišalj ispoštovala zakonom propisan rok za objavu javnog natječaja za davanje dozvola na pomorskom dobru, predlaže se donošenje predmetnog akta po hitnom postupku, iz kojeg razloga će se savjetovanje s javnošću provesti u razdoblju kraćem od 30 dana. Iz istog razloga, predlaže se stupanje na snagu akta dan nakon objave u Službenim novinama Primorsko-goranske županije.

Svoje prijedloge vezane uz Nacrt izmjene i dopune Plana upravljanja pomorskim dobrom u općoj upotrebi na području općine Omišalj za razdoblje od 2024.-2028. godine možete podnijeti putem Obrasca za savjetovanje dostupnog na ovoj stranici. Popunjen obrazac šalje se putem e-maila na adresu: natalija.dasek@omisalj.hr

Po završetku Savjetovanja, svi pristigli prijedlozi bit će pregledani i razmotreni, sastavit će se Izvješće o prihvaćenim i neprihvaćenim prijedlozima kao i razlozima neprihvaćanja i to Izvješće bit će objavljeno na ovoj stranici.

Temeljem članka 39. Zakona o pomorskom dobru i morskim lukama (Narodne novine, br. 83/23 - dalje: Zakon) i članka 33. Statuta Općine Omišalj („Službene novine Primorsko-goranske županije“ broj 5/21), Općinsko vijeće Općine Omišalj, na sjednici održanoj \_\_\_\_\_\_\_\_\_\_\_ 2024. godine, donosi

**IZMJENE I DOPUNU PLANA**

**UPRAVLJANJA POMORSKIM DOBROM NA PODRUČJU OPĆINE OMIŠALJ**

**ZA RAZDOBLJE OD 2024.-2028. GODINE**

Članak 1.

U Planu upravljanja pomorskim dobrom na području općine Omišalj za razdoblje od 2024.-2028. godine („Službene novine Primorsko-goranske županije“, broj 45/23) poglavlje V. PLAN DAVANJA DOZVOLA NA POMORSKOM DOBRU, brišu se 2. i 6. stupac te zadnji redak tablice.

Članak 2.

U poglavlju VI. PLAN PROVOĐENJA NATJEČAJA ZA DAVANJE DOZVOLA NA POMORSKOM DOBRU, odlomak 3. mijenja se i glasi:

„Odluka o odabiru najpovoljnijeg ponuditelja za dodjelu dozvola donosi se u roku od 30 dana od dana isteka roka za dostavu ponuda“

Članak 3.

Poglavlje VIII. ZAVRŠNE ODREDBE, mijenja se i glasi:

„ VIII. PRIJELAZNE I ZAVRŠNE ODREDBE

 Do stupanja na snagu podzakonskog propisa kojim se uređuju vrste djelatnosti i visina minimalne naknade za dodjelu dozvola na pomorskom dobru, primjenjivat će se odrebe Uredbe o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13 i 63/14), a koje se odnose na visinu minimalne naknade i vrste djelatnosti.

Ovaj Plan stupa na snagu dan nakon objave u „Službenim novinama Primorsko-goranske županije. „